Source: http://docplayer.hu/17147899-A-titkos-informaciogyujtes-es-adatszerzes-alkalmazasa-es-eredmenyenek-felhasznalasa-soran-felmerulo-jogertelmezesi-kerdesek.html
Timestamp: 2019-01-20 11:48:14+00:00

Document:
A titkos információgyűjtés és adatszerzés alkalmazása és eredményének. felhasználása során felmerülő jogértelmezési kérdések - PDF
Download "A titkos információgyűjtés és adatszerzés alkalmazása és eredményének. felhasználása során felmerülő jogértelmezési kérdések"
2 A titkos információgyűjtés és adatszerzés alkalmazása és eredményének felhasználása során felmerülő jogértelmezési kérdések a bírósági gyakorlat tükrében Szerző: dr. Kenese Attila március
3 Bevezető Jelen írás a titkos információ- és adatgyűjtés egyes elméleti, de főként gyakorlati kérdéseit vizsgálja. Figyelemmel a technika és a tudomány rohamos fejlődésére is, a titokban megszerzett információ egyre nagyobb szerephez jut mind a nyomozáskor, mind pedig a bizonyítékok vizsgálata és értékelése során az ügyészi, illetve a bírósági szakban. A jogállamiság, valamint az alkotmányos büntetőjog követelményei megkívánják, hogy az állam a büntető hatalmát olyan szabályok szerint gyakorolja, amelyek egyensúlyt teremtenek az egyéneket az állammal szemben védő garanciális rendelkezések, ezen belül elsősorban a büntetőeljárás alá vont személy alkotmányos jogainak védelme és a büntető igazságszolgáltatás megfelelő működésével kapcsolatos társadalmi elvárások között [42/2005. (XI. 14.) AB határozat]. A megváltozott egyéni élethelyzetek és a változó társadalmi légkör a jogszabályok alkalmazkodását is kikényszeríti, és ezekhez a bírói gyakorlatnak is megfelelően hozzá kell simulnia. A bírói gyakorlat által felvett jogértelmezési kérdések szorosan kapcsolódnak az engedélyhez kötött titkos információgyűjtés és adatszerzés vonatkozásában felmerülő problémákhoz. Minthogy az élet elleni bűncselekmények vitathatatlanul a legnagyobb mértékben sértik a társadalmi együttélés szabályait, így az üldözésük során alkalmazott titkos információ- és adatgyűjtő tevékenységek különösen fontos szerephez jutnak. Erre figyelemmel az élet elleni bűncselekmények különös tekintettel az emberölés bűntette felderítésében megjelenő titkos nyomozati cselekményeket külön is érdemes vizsgálni. A terrorizmus előretörése, valamint a szervezett bűnözés elleni hatékony küzdelem szintén nem képzelhető már el a titkos információk nélkül.
4 A titkos információgyűjtés és adatszerzés hazai szabályozása A hatályos jogalkalmazás szerint a titkos információgyűjtés és adatszerzési módok sajátos kriminalisztikai módszerek gyűjtőfogalmát jelentik, melyek között az emberi jogok sérelmének lehetséges mértéke alapján különbséget kell tenni engedélyezéshez nem kötött (pontosan ún. külső engedélyhez nem kötött), illetőleg ügyészi jóváhagyással folytatható vagy bírói, illetőleg igazságügyi engedélyhez kötött módozatok között. A titkos információgyűjtéssel kapcsolatos szabályok kodifikációja során különös gondosságot igényelt mind a jogalkalmazás esetkörének és feltételeinek meghatározása, mind a törvényi garanciák kiépítése. Jól lehet a szóban forgó módszerek a bűnüldözői réteg szűk körére irányulnak, azonban nem zárható ki az sem, hogy vétlen személyekkel kapcsolatos adatok, információk is a nyomozó hatóság látókörébe kerüljenek. A jogalkotói elképzelés szerint elenyésző és nem mérhető annak a társadalmi érdeknek a jelentőségéhez, amely a bűnözés elleni küzdelem eredményességéhez fűződik. A hatályos szabályozás legfontosabb garanciális rendelkezése az, hogy az alapvető állampolgári jogok sérelmére leginkább alkalmas titkos eszközök és módszerek alkalmazásának az engedélyezését és ellenőrzését a végrehajtói hatalmi ágtól független állami szerv, a bíróság hatáskörébe utalja. További garanciát jelent, hogy a titkos információgyűjtés módozatai nyílt, mégpedig törvényi szintű szabályozásban jelennek meg. A jogszabályok generálisan megállapítják a titkos információszerzés céljait, ily módon teret nyitnak azok felhasználása előtt, de ezáltal be is határolják a szóban forgó módszerek alkalmazási lehetőségeit. A szabályozásból kitűnően a titkos információszerzés a nyomozás elrendelése előtt és a büntetőeljárás megindítása után a nyomozati szakban egyaránt alkalmazható módszer. Természetesen bűnüldözési illetőleg nemzetbiztonsági érdekből, valamint az együttműködő személyek védelme céljából mind a titkos információszerzés tényét, mind pedig technikai részleteit, továbbá az így nyert adatokat, csak úgy, mint az együtt működő személyek kilétét titoknak minősíti a hatályos jogszabály. Ezek igen fontos biztosítékot jelentenek az alkalmazott módszerek hatékonyságát és az eljárásokban közreműködők biztonságát illetően. A titkos információszerzés célja a bűncselekmény gyanújának megalapozása vagy kizárása, illetőleg az előbbi esetben a
5 büntetőjogi felelősség a büntetőeljárás keretében történő érvényesítése. Amennyiben a titkos információszerzés útján nyert adatok alapján a büntetőeljárás megindítására nem került sor, valamennyi hatályos szabály az így nyert adatok megsemmisítését rendeli el. Az adatok megsemmisítéséig azok megismerésére az ügyész, míg a bírói engedélyhez kötött titkos információgyűjtés vonatkozásában az engedélyező bíró is jogosult (Dr. Balla Lajos: A bírói engedélyhez kötött titkos információgyűjtés és adatszerzés kriminalisztikai és eljárási kérdései a magyar szabályozás tükrében, 8-9.p.). A július 1-jén hatályba lépett büntetőeljárásról szóló évi XIX. törvény (a továbbiakban Be.) a korábbi büntetőeljárásról szóló évi I. törvény több rendelkezését módosította. A titkos információgyűjtés és a titkos adatszerzés eljárásjogi szabályait a Be. IX. Fejezetének V. Címe szabályozza Bírói engedélyhez kötött titkos adatszerzés címmel. Garanciális jellegű rendelkezésként külön kizárási szabályt telepít a Be. 21. (1) bekezdés d.) pontja, amely szerint a bírósági eljárásból ki van zárva az a bíró, aki az ügyben külön törvény alapján titkos információgyűjtés engedélyezéséről döntött, tekintet nélkül arra, hogy a titkos információgyűjtéssel szerzett adatokat a büntetőeljárásban felhasználták-e. A hatályos Be. megkülönbözteti a titkos adatszerzést, illetőleg a titkos információgyűjtést. Míg a titkos információgyűjtést a nyomozást megelőző időszakra tartja fenn a jogszabály, addig a nyílt nyomozás elrendelését követően már a titkos adatszerzés szóhasználatát alkalmazza. A titkos adatszerzés engedélyezéséről az ügyész indítványára a nyomozási bíró dönt, akinek hatásköre a nyílt nyomozás elrendelésétől kezdődően a vádemelésig tartó időszakot öleli fel. A titkos adatszerzés eredményének felhasználásáról a Be a rendelkezik, eszerint, ha az ügyész a titkos adatszerzés eredményét a büntetőeljárásban bizonyítékként kívánja felhasználni, a titkos adatszerzés engedélyezése iránti indítványt, a bíróság határozatát és a titkos adatszerzés végrehajtásáról készített jelentést csatolja a nyomozás irataihoz. A titkos információgyűjtés eredményének felhasználása az eljárásjogi törvény 206/A. -a alatt nyert szabályozást. A bűnüldözési célból folytatott bírói engedélyhez kötött titkos információgyűjtés eredménye ennek alapján akkor használható fel, ha a titkos adatszerzés engedélyezésének a törvényben meghatározott feltételei a bizonyítani kívánt bűncselekmény tekintetében fennállnak, továbbá a büntetőeljárásban felhasználni kívánt információ megszerzését követően a titkos információgyűjtést végző szerv a feljelentési kötelezettségének haladéktalanul eleget tett. Mind a bűnüldözési célból, mind a nem bűnüldözési célból folytatott bírói engedélyhez kötött titkos
6 információgyűjtés tényét a törvényszék elnöke igazolja. A bírói, illetőleg az igazságügyért felelős miniszter engedélyéhez kötött titkos információgyűjtés eredményének a büntetőeljárásban bizonyítási eszközként történő felhasználását a Be. 206/A. (1)-(5) bekezdésben meghatározott feltételek fennállása esetén a nyomozás elrendelését követően az ügyész indítványozhatja, amelyről a nyomozási bíró határoz. A rendőrségről szóló évi XXXIV. számú törvény (továbbiakban Rtv.) VII. fejezete Titkos információgyűjtés címszó alatt tartalmaz rendelkezéseket a titkos információgyűjtés és titkos adatszerzés vonatkozásában, míg a nemzetbiztonsági szolgálatokról szóló évi CXXV. törvény (továbbiakban Nbtv.) aiban foglalkozik a titkos információgyűjtés egyes kérdéseiről. A április 1-jétől az államtitokról és a szolgálati titokról szóló évi LXV. törvény helyébe lépő minősített adat védelméről szóló évi CLV. törvény számos is rendelkezése kiemelkedő fontosságú a bírói engedélyhez kötött információgyűjtéssel kapcsolatos bírói feladatok végrehajtása során. A jogalkalmazói tevékenység megfelelő ellátása szempontjából nem hagyható figyelmen kívül a törvényi fogalmak ismerete (mint például minősített adat, érvényességi idő, minősítő, minősített adatot kezelő szerv, felhasználó, közreműködő, felhasználás, felhasználói engedély, megismerési engedély, minősítés, minősített adat megismerése és felhasználása, továbbá átadása, stb.). A gyakorlatban felmerülő problémák vizsgálata érdekében jelen publikáció e törvényhelyek részletes ismertetésétől eltekint. A titkos felderítés kriminalisztikai vonatkozásai A gyakorlati kérdések vizsgálata előtt azok jobb átláthatósága érdekében mindenképpen érdemes kitérni a titkos felderítés kriminalisztikai vonatkozásaira is. A kriminalisztika a bűnfelderítés tudománya, a bűncselekmény elkövetésének eszközeivel, felderítésének lehetséges módszereivel foglalkozik, feladata a bűncselekmények és bűnelkövetők felderítése, a bűnelkövetési körülményekkel kapcsolatos bizonyítások végrehajtása. A titkos felderítés a krimináltechnika sajátos eszközrendszerrel bíró területe. A titkos krimináltechnikai információ szerző eszközök több csoportba sorolhatóak. Külső engedélyhez nem kötött eszközök: informátor alkalmazása, bizalmi személy, más titkosan
7 együttműködő személy igénybevétele, puhatolás vagy információgyűjtés, adatellenőrzés és adatkérés, fedőokirat kiállítása, fedőintézmény létrehozása, helyiség, épület, más objektum, terepés útvonalszakasz, jármű, esemény, személy megfigyelése, a megfigyelés eredményének hang, kép, egyéb jel technikai eszközzel történő rögzítése, csapda alkalmazása, mintavásárlás, álvásárlás, bizalmi vásárlás, bűnszervezetbe történő beépülés, ellenőrzött szállítás, sértett helyettesítése, védett titok megismerése, díjkitűzés, jelzés elhelyezése, a nyomozás megtagadásának vagy megszüntetésének kilátásba helyezése az együttműködő személlyel, a feljelentés elutasítása a fedett nyomozóval szemben. Az eszközök kiválasztása az alkalmazó döntésétől függ, csupán az informátor, illetve a bizalmi személy alkalmazására van egy részleges (infiltrációs) tilalom. Bírói illetve a nemzetbiztonságot érintő egyes kérdések esetén miniszteri engedélyhez kötött eszközök: titkos kutatás és az észleltek technikai eszközzel történő rögzítése, magánlakásban történtek technikai eszközökkel történő megfigyelése és rögzítése, levél, postai küldemény, telefonvezeték vagy azt helyettesítő távközlési rendszer útján továbbított közlés tartalmának megismerése és technikai eszközzel történő rögzítése, internet vagy más számítástechnikai eszköz alkalmazásával történő levelezés útján továbbított adatok, információk megismerése és felhasználása. A technikai jellegű infiltrációra ebben az esetben nincsenek tilalmak. A Be. alapján alkalmazható eszközök közé tartoznak: a magánlakásban történtek technikai eszközökkel történő megfigyelése és rögzítése, levél, postai küldemény, telefonvezeték vagy azt helyettesítő távközlési rendszer útján továbbított közlés tartalmának megismerése, számítástechnikai rendszer útján továbbított és tárolt adatok megismerése és felhasználása. (Itt kell megemlíteni, hogy a haditechnikai eszközök és szolgáltatások kivitelének, behozatalának, transzferjének és tranzitjának engedélyezéséről, valamint a vállalkozok tanúsításáról szóló 160/2011. (VIII.18.) Korm. rendelet XXVI. fejezete tartalmazza a titkosszolgálati eszközök felsorolását.) Megfigyelhető, hogy a mobiltelefon egyre több bűncselekmény esetében döntő bizonyítékként lép elő a bizonyítás során. Ez magyarázza azt, hogy a fenti rendeletben részletezett titkosszolgálati eszközök közül a telefonbeszélgetések lehallgatásra fordítanak a legtöbb pénzt szerte a világon. Mind Magyarországon, mind külföldön a mobilszolgáltatók az általuk tulajdonolt és karbantartott rendszereken keresztül számítógépeken tárolják és naplózzák az átfutott hívás-, SMSés az ezekhez kapcsolódó pozíciós adatokat. A rendelkezésre álló előfizetői és SIM kártya adatokból könnyen végigkövethető az előfizető mozgása bárhol is járjon a világban. (Egy kimutatás szerint
8 jelenleg csaknem 10 millió mobil és 3,3 millió vezetékes telefon előfizető van az országban, ami szinte az egész lakosságot lefedi.) Az Elektronikus hírközlésről szóló évi C. törvény kötelezi a szolgáltatókat, hogy az egyes mobiltelefonok cellaadatait három évig őrizzék. A mobilszolgáltatóknak országos szinten több ezer adótornya van, melyek illetve az adótornyok által határolt cellák alapján, úgynevezett háromszögezéssel" található meg egy mobiltelefon helyzete. A mobiltelefon egy adótoronyhoz csatlakozik egyszerre, de a többi is látja. A központban ezért teljesen világosan látszik, hogy egy mobiltelefon a benne lévő SIM kártyával milyen erősséggel csatlakozik melyik toronyhoz és melyik másik kettő látja: ezen adatok alapján állapítható meg méteres pontossággal a készülék pozíciója. A közcélú távközlő hálózatok biztonságának megőrzése és fejlesztése, valamint azok lehallgathatósága nemzetbiztonsági érdek. Mindegyik magyar mobilszolgáltatónak kötelező volt saját költségen kiépíteni a csatlakozást a nemzetbiztonság felé és azóta is fenntartani a lehetőséget arra, hogy szükség esetén a hatóságok hozzáférjenek az egyes előfizetők forgalmaihoz. A hazai mobilszolgáltatók azonban nem rögzítik sem az SMS-ek, sem pedig a hívások tartalmát, mivel nincs az az adattárház, ahol ekkora adatmennyiség elférne. Figyelemre méltó, hogy egyes Nyugat-Európai országokban, illetve az Egyesült Államokban létezik olyan automata lehallgató rendszer, amely véletlenszerűen belehallgat különböző mobilszámokon történő beszélgetésekbe, majd azokat kulcsszavak alapján ha gyanúsnak ítéli (pl. bomba, terrortámadás, stb.), úgy egy feketelistás adatbázishoz adja őket és a következő egy hónap forgalmait rögzíti a megadott számon. A kriminalisztikai szempontból a titkos felderítés megismerő tevékenység. A társadalom egésze számára fontos elvárás, hogy a bűnügyi felderítést végző szervek az elkövetett bűncselekményeket és az azokat elkövető személyeket felderítsék, az elkövetni szándékozott bűncselekményt megelőzzék, valamint a megkezdett, de még be nem fejezett bűncselekmény elkövetését megszakítsák. A bűncselekményeket elkövető személyek felderítéséhez értendő az ismeretlen elkövető kilétének megállapítása, az ismertté vált, de szökésben lévő, körözés alatt álló elkövető tartózkodási helyének megállapítása is. A bűncselekmények felderítésére kétféle jogi lehetőség kínálkozik: a büntetőeljárási törvény alapján szabályozott büntetőeljárás keretében való felderítés, mint nyílt eljárás, valamint a felderítő szervek tevékenységét szabályozó törvényi felhatalmazások alapján végezhető titkos információgyűjtés, mint titkos eljárás. A titkos felderítés egyre nagyobb teret nyer az újszerű bűnüldözési módszerek között. Kétségtelen, hogy az operatív
9 bűnelemzés részévé vált a bűncselekmény adatainak elemzése, illetve egy ügy adatainak elemzése mellett megerősödött a bűnügyi hírszerzés által szolgáltatott adatok elemzése és vizsgálata. Az elkövetői csoportok vizsgálata során a titokban gyűjtött információk alapján könnyebben képet lehet kapni az elkövetői csoport tevékenységéről, az elkövetők egymáshoz való kapcsolatáról, s mindazokról a körülményekről, amelyek őket bűncselekmény elkövetéséhez vezetik. A bűnügyi hírszerzés adatainak elemzése akár az előkészítés szakában, akár pedig a nyomozás elrendelése után a vádirat benyújtásáig tartó időszakban segít meghatározni az adott bűnös tevékenységgel kapcsolatosan azt, hogy kik tekinthetők kulcsfigurának, hogyan lehet ellenük küzdeni, velük szemben milyen módszereket lehet felhasználni. Segít felfedni, melyek egy bűnözői szervezet gyenge pontjai, valamint segít meghatározni azon eszközök fogalmát, amelyeket a bűncselekmény eszközeként használtak fel, illetve amelyek a bűncselekmény elkövetése révén keletkeztek. A felderítés elemei mellett kriminalisztikai szempontból érdemes vizsgálni a felderíthetőség kérdését, valamint a bizonyíthatóság problémáját. A felderíthetőség arra ad választ, hogy milyen feltételek mellett juthat a kriminális cselekmény a hatóság tudomására és milyen további műveletek szükségesek ahhoz, hogy a hatóság a maga számára sikerrel tárja fel a bűnös magatartás valamennyi mozzanatát. Ettől eltérően a bizonyíthatóság azt tükrözi, hogy milyen mértékben állnak rendelkezésre a bírósági tárgyaláson felhasználható bizonyítékok, melyek megfelelnek a perrendszerű bizonyítás követelményeinek (Finszter Géza: A titkos információgyűjtés szabályozása a hatályos jogban, p.). Gyakorlati szempontból a felderíthetőség, illetve a bizonyíthatóság több kategóriába osztható. Abban az esetben, ha az ügy könnyen felderíthető és könnyen bizonyítható, az állam büntető igényének kielégítése egyszerű feladat, titkos felderítésre és előzetes tevékenységre nincs szükség. A következő kategóriát a könnyen felderíthető, de nehezen bizonyítható ügyek alkotják, amely körbe a különböző élet elleni és erőszakos bűncselekmények tartoznak. E kategóriában a nyomozáson belül végzett titkos adatgyűjtés nélkülözhetetlen eszköze a sikeres nyomozásnak, eredményének felhasználása pedig elengedhetetlen a bizonyítási eljárás lefolytatásánál. A harmadik kategória a nehezen felderíthető, azonban könnyen bizonyítható bűncselekményeket főként a gazdasági bűncselekményeket öleli fel. Megfelelő szakértői tevékenység mellett itt nincs szükség a
10 titkos szakasz beiktatására. A negyedik kategóriába a nehezen felderíthető és egyben nehezen is bizonyítható ügyek tartoznak, mint a szervezett bűnözés különböző erőszakos változatai, a korrupciós cselekmények, valamint a bűnöző vállalkozások működése (például pénzmosással kapcsolatos fedőszervezetek tevékenysége). Az említett kategória felderítése komplex nyomozati tevékenységet követel, és a komplex tevékenység mellett fontos kriminalisztikai elem a titkos felderítés (Finszter Géza: A titkos információgyűjtés szabályozása a hatályos jogban). A titkos információ- és adatgyűjtés helye és szerepe a büntetőjogban, valamint az ezzel kapcsolatos, a bírói gyakorlat által felvetett jogértelmezési kérdések A titkos információgyűjtés és adatszerzés alkalmazása, valamint ezek eredményének felhasználása során számos gyakorlati probléma, jogértelmezési kérdés merül, illetve merülhet fel, amelyek áttekintésével és az azokra adott válaszokkal megoldási javaslatokat igyekszik adni jelen publikáció. E kérdések egy része számos jogi értekezésben felmerült már, azonban a problémák megközelítése és az arra adott megoldási javaslatok eltérőek lehet. Elsőként kiemelendő, hogy maga az engedélyező bíró személye nincs egységesen és pontosan szabályozva a hatályos törvényekben. Mind a rendőrségről, mind pedig a nemzetbiztonsági szolgálatokról szóló jogszabály külső engedélyezőként bevonta a bírót a titkos eljárásba. Az Rtv. 71. (1) bekezdése szerint a különleges eszköz alkalmazását az engedélyt kérő nyomozó hatóság székhelye szerint illetékes járásbíróságnak a törvényszék elnöke által kijelölt bírája engedélyezi, míg az Nbtv. 58. (1) bekezdése értelmében ezt a Fővárosi Törvényszék elnöke által e faladatra kijelölt bíró hagyja jóvá. Eszerint tehát a nemzetbiztonsági törvény a bíró kijelölésével kapcsolatban egyéb kritériumot nem tartalmaz, csupán azt, hogy a Fővárosi Törvényszék elnöke dönt a bíró kijelöléséről, miközben a rendőrségről szóló törvény kifejezésre juttatja, hogy a bírónak a törvényszék elnöke által kijelölt járásbírósági bírónak kell lennie. E körben említést érdemel, hogy a kijelöléssel kapcsolatosan a fenti két törvényen kívül további rendelkezéseket nem találunk sem a bírák jogállásáról és javadalmazásáról szóló, sem pedig a bíróságok szervezetéről és igazgatásáról szóló jogszabályokban, noha e kiemelten fontos bírói eljárás részletesebb, és nem utolsó sorban egységesebb szabályozást igényelne.
11 A kijelölt bírákkal kapcsolatban fontos még kiemelni, hogy a Be. kizárásra vonatkozó szabályai következtében az engedélyező bíró nem lehet azonos sem az ügyben az eljárás bírósági szakaszát folytató, sem a titkos adatszerzést engedélyező bíró személyével, illetve a titkos adatszerzést engedélyező bíró sem lehet azonos az ítélkező bíróval. Az, hogy a titkos adatszerzés engedélyezésénél eljáró nyomozási bíró nem lehet azonos személy az ügyben eljáró bíróval, nem zárja ki azt, hogy a titkos adatszerzésről szóló döntés mellett ugyanabban az ügyben más, a nyomozási bíró hatáskörébe tartozó cselekményeket is végezzen (például döntsön a tanú különösen védetté nyilvánításáról). Az Nbtv. alapján eljáró bírák különböző személyek az Rtv. alapján eljáró bíráktól, következésképpen sem a titkos információgyűjtést, illetve a titkos adatszerzést engedélyező, sem pedig az ügyet tárgyaló bíró nem kapja meg a titkos információgyűjtésre vonatkozó előzményi iratokat. Ez akkor is így van, ha a Be (4) bekezdése szerint a titkos adatszerzést engedélyező nyomozási bíró a titkos információgyűjtés titkos adatszerzéssé alakításáról határoz. A titkos adatszerzés indítványozója ugyanis jogszabályi előírás hiányában szabadon dönt arról, hogy a titkos információgyűjtés iratai közül melyeket mutatja be a döntést hozónak, s ezen belül mely okiratról bocsát rendelkezésre eredeti példányt, kivonatot, vagy a titokvédelmi szempontokra figyelemmel részben törölt adatokkal készített másolatot. Az Rtv. és a Be. engedélyezési szintje azonosnak nevezhető, ha úgy fogalmazunk, hogy mind a titkos információgyűjtés, mind pedig a titkos adatszerzés bírói engedélyhez kötött. A büntetőeljárási törvény meghatározza azok körét, akik a bírói engedélyhez kötött titkos adatszerzést végezhetik: az ügyész és a nyomozó hatóság. Meghatározza az alkalmazható eszközöket, valamint azt, hogy mikor van helye ezen eszközök alkalmazásának. Az eszközök és az eszközök alkalmazásának lehetőségei tartalmukat tekintve nagyjából megegyeznek a titkos információgyűjtés és a titkos adatszerzés szabályozásában, azonban egy hiányosság itt is felfedezhető. A Be (1) bekezdés a.)-c.) pontjai sorolják fel azokat az eszközöket, amelyek bírói engedéllyel alkalmazhatók a titkos adatszerzés során. Kiemelést érdemel, hogy a taxatív felsorolásból valami oknál fogva kimaradt a titkos házkutatás lehetősége, ugyanis a 200. (1) bekezdés a.) pontja a magánlakásban történtek megfigyeléséhez és rögzítéséhez szükséges technika elhelyezését jelenti, a kutatást azonban nem engedélyezi. Az Rtv. 69. (1) bekezdés a.) pontja ezzel szemben lehetőséget teremt a bírói engedélyhez kötött titkos információgyűjtés során arra, hogy a nyomozó hatóság magánlakást titokban átkutasson, az ott észlelteket technikai eszközzel rögzítse.
12 Úgy gondolom, ezen eszköz lehetőségének elmaradása a büntetőeljárásról rendelkező törvényben hiba a jogalkotó részéről, melyet a legrövidebb időn belül pótolni kellene, annál is inkább, mivel a magánlakásba történő behatoláshoz sem az Rtv., sem pedig a Be. alapján nem kell külön engedély. A rendőrségi törvénnyel szabályozott bírói engedélyhez kötött titkos információgyűjtés és a büntetőeljárásról szóló törvényben szereplő titkos adatszerzés egyik éles különbsége, a különleges eszközök alkalmazásának időtartamában rejlik. Ugyanis míg az Rtv. 71. (3) bekezdése értelmében a bíró a különleges eszköz alkalmazását esetenként legfeljebb 90 napra engedélyezheti, illetőleg újabb kérelemre 90 nappal meghosszabbíthatja, addig a Be (5) bekezdése alapján a titkos adatszerzés legfeljebb 90 napra engedélyezhető, amely ismételt indítványra egy alkalommal legfeljebb 90 napra meghosszabbítható. Első olvasatra a két szabályozás azonosnak tűnik, azonban a Be. szabályozásában a hosszabbítás esetén a jogalkotó beillesztette az egy alkalommal kifejezést. Ebből az következik, hogy amíg az Rtv. alapján végzett titkos információgyűjtés során alkalmazott különleges eszközök tulajdonképpen annyiszor 90 napra engedélyezhetőek, ahányszor a bíró arra engedélyt ad, addig a Be. szerinti adatszerzés mindent összevetve hosszabbítással együtt maximum 180 napig végezhető. Ennél a kérdéskörnél maradva a gyakorlatban sokszor felmerül a kérdés, hogy mi történjen akkor, ha a titkos adatszerzés keretén belül 180 napot meghaladóan is indokolt lenne a különleges eszköz alkalmazása. Egyes vélemények szerint újabb elrendelésre irányuló indítvány előterjesztésével ismét megnyílik a kétszer 90 napos határidő a titkos adatszerzésre, míg mások ezzel ellentétes állásponton vannak és úgy érvelnek, hogy ha a törvényalkotó szándéka az lett volna, hogy huzamos, 180 napot meghaladóan is lehetővé tegye a titkos adatszerzést, akkor nem fogalmazta volna bele a jogszabályi rendelkezésbe az egy alkalommal kifejezést (Fekecs Gyula: Titkos információgyűjtés, vagy titkos adatszerzés?, Belügyi Szemle, 2005/6. szám, 52.p.). Mindenesetre érdemes megfontolni, hogy a titkos információgyűjtés engedélyezésének maximális idejével kapcsolatos, lassan egy évtizede fennálló jogértelmezési vita megoldásaként összhangba kellene hozni az Rtv. titkos információgyűjtésre vonatkozó szabályait a Be. titkos adatszerzésre vonatkozó rendelkezéseivel, mert a kettő alkalmazása szinte teljesen megegyező vagy megegyezőnek kellene, hogy legyen, és így az ezzel kapcsolatos eltérő jogalkalmazási gyakorlat is egységessé válhatna.
13 A Be (1) bekezdése alapján a titkos adatszerzésre a nyomozás elrendelésétől a nyomozás iratainak ismertetéséig van lehetőség. E kérdéskörrel kapcsolatban az alábbiakról érdemes szót ejteni. A nyomozás elrendelése határozattal történik. A Be. szabályoz azonban olyan eseteket is, amikor a nyomozást még nem rendelik el alakszerű határozattal, de késedelmet nem tűrő okból az ügyész vagy a nyomozó hatóság nyomozati cselekményt végez vagy bizonyítási cselekmények elvégzését rendeli el. Nyilvánvaló, hogy a nyomozás megindult, de annak határozattal történő elrendelésére nem került sor. Ebben az esetben kérdésként merül fel, hogy lehetőség van-e titkos adatszerzés engedélyezésére. Tekintettel arra, hogy a titkos adatszerzés alkotmányos és személyiségi jogokat sértő eljárás, amely csakis szigorúan a törvény szoros értelmezése mellett végezhető, és a Be. kifejezetten az elrendelés nyelvtani kifejezést használja, ezért álláspontom szerint nem a nyomozás megindulásától, hanem kizárólag a nyomozás elrendelésétől van lehetőség a titkos adatszerzésre. Ki kell azonban azt is emelni, hogy a nyomozás a nyomozás határozattal történő elrendelése előtti szakaszában az Rtv. alapján helye van titkos információgyűjtésnek. A Be (2) bekezdése nyomatékosan rögzíti, hogy a nyomozás elrendelését követően a titkos adatszerzést a büntetőeljárásról szóló törvény alapján kell végezni. Ezzel tulajdonképpen szűkül a rendőrségi törvénnyel szabályozott bírói engedélyhez kötött titkos információgyűjtés alkalmazási területe, hiszen a nyomozás elrendelésétől az ügy iratainak ismertetéséig a büntetőeljárásról szóló törvényben szereplő titkos adatszerzést kell végezni. Ebből következően az Rtv. által szabályozott titkos információgyűjtés alkalmazására a nyomozás elrendelését megelőzően, valamint a nyomozás iratainak ismertetését követően, a büntetőeljárás ügyészi és bírói szakában van lehetőség. Mindezek ismeretében elképzelhető, hogy a nyomozó hatóság titkos információgyűjtést indít egy bűncselekmény felderítésére, majd ennek eredménye alapján büntetőeljárás indul, amellyel párhuzamosan titkos adatszerzést kezdeményeznek, majd a nyomozás iratainak ismertetését követően ismét titkos információgyűjtést végeznek, de ekkor már a büntetőeljárással párhuzamosan, úgymint ahogy a nyomozási szakban a titkos adatszerzést végezték (Fekecs Gyula: Titkos információgyűjtés, vagy titkos adatszerzés?, Belügyi Szemle, 2005/6. szám, 53.p.), A magánlakás fogalma a gyakorlatban szintén több, visszatérő problémát okoz, mivel mind a Be., mind az Rtv. igen tágan értelmezi e kifejezést. Nem csak a lakás, az ahhoz tartozó nem lakás céljára szolgáló helyiség, létesítmény, bekerített terület esik a magánlakás fogalma alá, hanem a nyilvános vagy a közönség részére nyitva álló helyen kívül minden más helyiség vagy terület is. Így
14 egy adott esetben ugyanúgy a megfigyelés tárgya lehet egy munkahelyi iroda, egy szállodai szoba, vagy akár a rendőrségi fogda is, hiszen azokba bárki nem mehet be, nincsenek a közönség előtt megnyitva. Érdemes lenne tehát az értelmezési problémák megelőzése érdekében a gyakorlatban előforduló esetek mentén a magánlakás fogalmával kapcsolatos szabályozást újra áttekinteni, és a lehetőségekhez képest az eddigi gyakorlatra is figyelemmel szélesebb körben meghatározni a megfigyelések tárgyát. A telefonlehallgatás bírói engedélyezése kapcsán megjegyzendő, hogy a jogszabályi hátteret kitöltötte a bírói gyakorlat, amely egységesen kimondta, hogy a bírósági határozat rendelkező részében az alkalmazott eszközzel érintett célszemély vonatkozásában a célszemély kétségtelen azonosítására szolgáló adatokat kell rögzíteni. Ez a kritérium vonatkozik a személyi adatok rögzítésére, másrészt pedig a bírói gyakorlat megengedte a személyi adatok nélkül az érintett objektum vagy céltárgy adatainak a rögzítését is, csupán azt a kritériumot fűzte mindehhez, hogy a céltárgy, illetőleg az objektum kétséget kizáróan azonosítható legyen. Telefonlehallgatás esetén az ún. IMEI szám feltüntetése elégséges, nem kell a tényleges telefonszám rögzítése, míg magánlakás átkutatása során maga az objektum helyének pontos megjelölése szükséges. A telefonlehallgatás engedélyezése körében a Legfelsőbb Bíróság Büntető Kollégiumának 4/2007. BK véleménye a Btk. és a Be. egyes rendelkezéseinek értelmezéséről címmel a következő állásfoglalást hozta: a telefon lehallgatás indítványozásakor az indítványnak tartalmaznia kell a kapcsolási számot, és ha a bíróság az indítványnak helyt ad, ugyanezt az engedélyben is rögzíteni kell. Az elektronikus hírközlésről szóló évi C. tv a (2) bekezdésének f.) pontja szerint az elektronikus hírközlési szolgáltató egyebek között a szolgáltatás igénybevételekor használt készülék egyedi azonosítóját (IMEI) is kezeli. Az egyedi azonosítóval ellátott mobiltelefonhoz több kapcsolási szám is tartozhat hiszen a SIM-kártyák cserélhetők, ezért az indítvány és a bírói engedély csupán a készülék egyedi azonosítójára is vonatkozhat, a kapcsolási szám megjelölése nélkül. A titkos eszközzel beszerzett bizonyítékok törvényességének problematikájára áttérve elsőként kiemelendő, hogy a nyomozási bíró titkos adatszerzést engedélyező tevékenysége több vonatkozásban államtitok jelleggel bír, ebből fakadóan nem tekinthető nyilvános eljárásnak. Az adatszerzés során megszerzett adat megismerésére a gyanúsított és a védő az általános szabályok szerint jogosult, erre legkésőbb az iratismertetés során van lehetőség. Ezzel kapcsolatban a
15 terheltek és védőik gyakran sérelmezik, hogy a nyomozó hatóság saját hatáskörében válogat a lehallgatott telefonbeszélgetések között, és a büntetőeljárásban éppen titkossága okán nem ellenőrizhető válogatás alapján történik a beszélgetések nyílttá tétele. Nyilvánvalóan szükségtelen a gyanúsítottak, vádlottak által folytatott olykor több ezer telefonbeszélgetés ismerete a büntetőeljárás során a releváns kérdések megválaszolásához, ráadásul ezek differenciálatlan kezelése jogszabályba ütköző is lenne. Az Rtv. 69. (2) bekezdés alapján ugyanis a titkos információgyűjtés alapjául szolgáló eljárásban nyilvánvalóan nem érintett személyekre vonatkozó adatokat haladéktalanul meg kell semmisíteni, azok a továbbiakban nem kezelhetők és nem használhatók fel. Ennek megfelelően az ügyhöz semmilyen módon kapcsolható személyekkel (pl. rokonok, barátok) folytatott beszélgetések esetében a nyomozó hatóság akkor jár el törvényesen, ha ezeket az adatokat töröli. Gyakran felmerül tehát a kérdés az egyes büntetőeljárásokban, hogy a törvényesen történt-e a telefonlehallgatások engedélyezése. A nyomozás elrendelése előtti bírói engedélyhez között titkos információgyűjtés keretében telefonlehallgatásra kerül sor többekkel szemben. A lehallgatott beszélgetésnek a bizonyítékként történő felhasználásához engedélyezni kell azok nyílttá tételét. A titkos információgyűjtés eredményének értékelése során figyelemmel kell lenni az elrendelő határozatban megfogalmazott eredeti célokkal, azaz hogy mely bűncselekmény gyanújának megalapozása volt a titkos nyomozati cselekmény célja. Kifogásként merülhet fel a lehallgatás során rögzített beszélgetések bizonyítékként történő felhasználásával szemben, hogy sérül a célhoz kötöttség elve azzal, ha olyan bűncselekmény kapcsán végeztek titkos információgyűjtést, amely nem szerepelt a bírói engedélyben. Több esetben fordultak elő ellentétes bírói döntések mint ahogy erre utalt is a Fővárosi Bíróság Büntető Kollégiumának Vezetője is a 2006.El.II.C.6/8. számú ajánlásában attól függően, hogy a célhoz kötöttség elvét az eljáró tanácsok a történeti, avagy a pontos törvényi tényállásból kiindulva határozták-e meg. A kérdés értelmezéséhez tartozó jogszabály a január 1-jén hatályba lépett, az információs önrendelkezési jogról és információszabadságról szóló évi CXII. törvény, amely rendelkezik az adatkezelés célhoz kötöttségéről. A célhoz kötöttség elve több követelményt is magában foglal. Ezek közül az első, hogy mindig meghatározott célnak kell megalapoznia az adatgyűjtést, tehát cél nélküli, jövőbeni felhasználásra való adatgyűjtés nem megengedhető. Követelmény az is, hogy meghatározott személy vonatkozásában és meghatározott módon kerüljön sor az adatgyűjtésre:
16 meg kell jelölni azt, hogy ki az alkalmazással érintett személy, illetve milyen módszerrel történik az adatgyűjtés. A telefonlehallgatás engedélyezése esetén ez konkrét személy által használt, pontosan megjelölt hívószámra vonatkozhat. Az is követelmény, hogy a titkos információgyűjtés ne általában bűncselekményre vagy bűnös tevékenységre, hanem konkrét ügyre vonatkozzék. Az ügyek konkretizálása úgy történik, hogy a titkos információgyűjtés céljaként a szóba jövő, a Btk. szerinti lehetséges minősítés a bírói engedélyben feltüntetésre kerül. A célhoz kötöttség elve azonban nem szűkíthető le úgy, hogy csakis a bírói engedélyben megjelölt jogi minősítéssel azonosan minősülő bűncselekmény esetében lehet törvényesnek tekinteni a titkos információgyűjtést. Ilyen álláspont esetén csak véletlenszerűen kerülhetne sor a bizonyítékként történő felhasználásra, csakis abban az esetben, ha a kérelem benyújtásától a jogerős bírói ítéletig változatlan maradna a cselekmény jogi megítélése. A másik lehetőség az lenne, ha a nyomozó hatóság eleve minden valószínűsíthető büntetőjogi minősítésre kiterjesztené a kérelmet, ez azonban oly mértékben kitágítaná a kereteket, hogy ez ütközne a célhoz kötöttség elvébe. Nyilvánvaló, hogy a nyomozás megkezdése előtt csupán megközelítően lehet behatárolni azt, pontosan miként minősíthető egy adott, esetleg még meg sem valósult cselekmény, erre ugyanis csak a nyomozás, az ügyészi és a bírósági állásfoglalás folyamatában kerülhet sor. Az is belátható, hogy adott cselekmény minősítése gyakran olyan jogértelmezési kérdés, amelynél a megállapítás olyan részleteken múlik, melyek az engedély kérésekor nem ismertek vagy a jelentőségük nem ismerhető fel. Ilyen változást okozhat a bűncselekmény alapesete helyett minősített eset kerül megállapításra (pl. rablás helyett üzletszerűen elkövetett rablás), egység helyett halmazatként minősíthető a cselekmény (pl. rablás mellett a súlyos testi sértés is megállapítható), elhatárolási kérdések okoznak változást (pl. rablás helyett önbíráskodás), utóbb bekövetkezett ok miatt megváltozik a cselekmény minősítése (pl. a bántalmazott személy meghal), a cselekmény realizálódik az információgyűjtés során (pl. emberölés előkészülete helyett befejezett emberölésre változik a minősítés). Az is bekövetkezhet ezen felül, hogy ugyanannak az elkövetői körnek újabb, a bírói engedélyben nem szereplő, de ahhoz kapcsolódó bűncselekmény elkövetésére vonatkozó magatartására derül fény a titkos információgyűjtés eredményeként. Egészében tehát leszögezhető, hogy minden olyan bűncselekmény esetében felhasználható bizonyítékként a titkos információgyűjtés eredménye, mely azzal a konkrét üggyel, amire vonatkozóan az engedély kiadása megtörtént, tárgyi és/vagy személyi összefüggésbe hozható, függetlenül attól, hogy mi a bírói engedélyben megjelölt bűncselekmények Btk. szerinti minősítése (Nánási László: A szervezett bűnözés kérdései a magyar anyagi és eljárásjogi büntetőjogban).
17 Az Rtv. 63. (5) bekezdés első mondata szerint a beszerzett adat és az információgyűjtés ténye tekintetében az ügyész és a bíró a titkos információgyűjtés során külön engedély nélkül megismerheti a minősített adat tartalmát. (E rendelkezést a jogalkotó az Alkotmánybíróság korábbi határozataiban foglaltakra figyelemmel a évi LIII. törvény 15. -ával vezette be. A törvényhely július hó 19. napjától hatályos.) Ezzel kapcsolatban kérdésként merül fel, hogy egy adott büntetőeljárás során a perbíró miként használhatja fel az előtte folyó eljárásnál rendelkezésére álló, de még nyílttá nem tett olyan bizonyítékot, amely akár a terhelt vonatkozásában további terhelő, vagy mentő körülményt tartalmaz, vagy akár ez utóbbi még a vádlott felmentéséhez is vezethet. (Megjegyzendő, hogy ilyen nyílttá nem tett lehallgatási anyagok a már bizonyítékként felhasználtak mellett a valóságban létezhetnek, hiszen mivel ha ezeket jogszerűen, a bírói engedély kereteit nem túllépve, az engedélyezett elkövetői körre és cselekményre vonatkozóan szereztek be, akkor elvileg megsemmisítésükre sem került sor.) Emellett a védelemhez való jog és a fegyverek egyenlőségének érintkezési pontját is jelenti ez a kérdés, hiszen míg az eljárás során a vádat képviselő ügyész a titkos információgyűjtés eredményét teljes egészében megismerhette és a vádat bizonyító és így terhelő bizonyítékokat tartalmazó egyes okiratok nyílttá tételét kezdeményezte, addig a védelem érthető módon ilyen joggal nem rendelkezik, nem rendelkezett. Erre jelenthet biztosítékot, hogy az eljáró bíró az adott ügyben releváns valamennyi titkos úton beszerzett bizonyíték nyílttá tételét kezdeményezhesse, azonban kiemelendő, hogy ennek jogi szabályozottsága igen hiányos, és számos eltérő határozat is született e tárgykörben (a teljesség igénye nélkül: a Fővárosi Ítélőtábla 3.Bf.217/2007/11. számú, 3.Bf.122/2008/38. számú, 2.Bf.225/2008/10. számú, 3.Bf.217/2008/7. számú és 2.Bf.260/2008/13. számú határozatai). Kérdésként merül fel tehát, hogy az eljáró bíró által megismert, és még nyílttá nem tett titkos információgyűjtés eredményét miként emelheti a bíróság a felhasználható bizonyítékok sorába, ha azok az adott büntetőügyben relevanciával bírnak. Kezdeményezheti-e egyáltalán az eljáró bíró a titkos információgyűjtés eredményének a büntetőeljárásban bizonyítási eszközként történő felhasználását? Kinél kell kezdeményezni a nyílttá tételt bírósági szakban, ki engedélyezi azt a fogalmilag a vádemelést követően már nem létező nyomozási bíró helyett, van-e ennek határideje és mik a feltételei? (Rendelkezik-e a nyomozási bíró a különösen védett tanú ismételt kihallgatásán kívül további jogosultságokkal a vádemelést követően?) Végül kérdés az is, hogy a hivatalbóli bizonyítás elve, illetve a bíróság tényállás felderítési kötelezettsége miként jelenik meg a titkos információgyűjtés eredményének tárgyalási
18 szakban történő felhasználása során? E kérdéskör teljes rendezésével a jogalkotó sajnos a mai napig adós maradt, azonban ezzel kapcsolatban iránymutatást adhat a Pest Megyei Bíróság június hó 1. napján kelt és a Győri Ítélőtábla mint másodfokú bíróság határozata folytán március hó 22. napján jogerős ítélete. Az adott büntetőeljárás során a bíróság a vád tárgyává tett bűncselekményekhez szorosan kapcsolódó és még nyílttá nem tett lehallgatási anyagok megismerése után, azok felhasználása érdekében hivatalból megkereste a titokbirtokost, valamint bekérte az igazolásokat. Ezt követően a bírósági szakban nyílttá tett bizonyítékokat az ítélet meghozatalánál felhasználta, azok törvényességét és bizonyító erejét pedig az ügydöntő határozatának indokolásában vizsgálta. Ítéletében a megyei bíróság az Alkotmánybíróság 2/2007. AB határozatából kiindulva a hatályos jogszabályok alapján arra az álláspontra helyezkedett melyet utóbb az ítélőtábla is osztott, hogy a nyomozás során a titkos információgyűjtés útján törvényesen beszerzett bizonyítékok nyílttá tételét az eljáró bíró a tárgyalási szakaszban is kezdeményezheti. E határozat is leszögezi, hogy a Be. tételesen nem szabályozza a tárgyalási szakban az eljáró bíró szerepét a nyomozás során titokban keletkezett bizonyítékok nyílttá tételével kapcsolatban, azonban az indokolásban kimondja, hogy a tárgyalási szakban az eljáró bírót terhelik azok a kötelezettségek, melyeket a nyomozás során a nyomozási bíró gyakorol. Az Alkotmánybíróság határozatának helyes értelmezés szerint és a büntetőeljárási szabályoknak is megfelelően az eljáró bírónak nem lehet kevesebb jogosítványa a titkos bizonyítás anyagával kapcsolatban, mint a nyomozási bírónak, nem korlátozható csupán azon az alapon, hogy a törvény a titkos információgyűjtés eredményének a büntetőeljárásban bizonyítási eszközként történő felhasználása tárgyában a nyomozási bírót nevezi meg, mint aki az ügyész indítványáról döntésre jogosult áll az ítéletben. Kitért arra is, hogy a nyomozati érdekeken túlmenően az államtitok védelméhez fűződő alkotmányos érdek is olyan, amely csorbíthatja a védelemhez való jogot, és erre a körülményre is figyelemmel arra az álláspontra jutott, hogy a nyomozást követő tárgyalási szakaszban ahol már a vádlotti oldal az iratok teljes ismeretével rendelkezhet nem csupán az ügyészség jogosult indítványt tenni a titkos bizonyítás eredményének a büntetőeljárásban bizonyítási eszközként történő felhasználása tárgyában. Kiemelte továbbá, hogy a fegyveregyenlőség elvét is súlyosan sértené, ha csupán a vádhatóság döntésén múlna, hogy az ügyben szereplő titkos információgyűjtés eredményének mely részét teszi nyílttá az arra jogosult, illetve mely bizonyítékok kerülnek a bíróság elé. Végezetül természetesen azt is vizsgálta a megyei bíróság az államtitok feloldásának kezdeményezése során, hogy a kérdéses beszélgetések éveken át
19 történő tárolása törvénysértőnek tekinthető-e. E körben megállapította, hogy valamennyi nyílttá tett beszélgetés az ügyben szereplő vádlottakat érinti, és témájukban a vádirati tényállásban szereplő cselekményhez köthető, azaz nem merül fel olyan aggály, amely azt támasztaná alá, hogy a rendőrség készletre gyűjtötte volna be ezeket a beszélgetéseket, és minthogy a törvény a megsemmisítésükre határidőt nem állapít meg, ezért felhasználásuk szabályszerűnek tekinthető. (Pest Megyei Bíróság 4.B.81/2006/2005. számú és a Győri Ítélőtábla Bf.86/2011/86. számú ítélete.) További érintendő témakör az igazolással kapcsolatos. Az igazolást kiadó bírónak meg kell keresnie minden esetben a minősítőt arra nézve, hogy hozzájárul-e ahhoz, hogy az elrendelés eredeti célja az igazolásban mint a büntetőeljárásban történő felhasználás feltétele megjelenjék. Amennyiben a minősítő ehhez nem járul hozzá, a bizonyíték a büntetőeljárás során nem használható fel, hiszen a bíróság nem tudja vizsgálni a titkos információgyűjtés eredeti céljának és felhasználási céljának megegyezését. Fontos, hogy nem az információgyűjtés eredményéről, hanem annak tényéről kell a törvényszék elnökének az igazolást kiadnia, amelynek tartalmaznia kell a bíróság megjelölését, az engedéllyel érintett ügy számát és tárgyát, az érintett személy nevét, a titkos információgyűjtés engedélyezésére irányuló előterjesztés, illetőleg az engedély kereteit. A Nbtv. alapján elrendelt bírói vagy miniszteri titkos információgyűjtés felhasználásával kapcsolatban ettől eltérő eljárást kell folytatni. Ebben az eljárásban igazolás kiadására nem kerül sor, ugyanakkor itt is vizsgálni kell egyrészt a Be ban meghatározott feltételek fennállnak-e, továbbá vizsgálni kell az elrendelési cél és a felhasználási cél megegyezését. A 206. (3), (4) és (5) bekezdéseit összevetve ugyanis megállapítható, hogy a jogszabály egyrészt az engedélyben meghatározott bűncselekmény, másrészt az abban szereplő személy (érintett) alapján határozza meg a felhasználás lehetőségeit. Az érintett oldaláról kiindulva az engedélyben meghatározott bűncselekményen túl a titkos adatszerzés eredményeit más bűncselekmény bizonyítására is fel lehet használni, kizárólag az adott személyt érintően, és csak abban az esetben, ha a titkos adatszerzés engedélyezésének általános feltételei (Be ) e bűncselekmény vonatkozásában is fennállnának egyébként. A 206. (5) bekezdése értelmében az adatszerzés eredménye minden elkövetővel szemben felhasználható, de kizárólag annak a bűncselekménynek a bizonyítására, amely miatt a bíróság a titkos adatszerzést engedélyezte.
20 Visszatérve a titkos információgyűjtés eredményének felhasználásához, két általános feltételnek kell teljesülnie: fenn kell állnia a bizonyítani kívánt bűncselekmény tekintetében a titkos adatszerzés engedélyezésének a Be ban meghatározott feltételeinek, valamint az információ megszerzését követően az információgyűjtést végző szerv a feljelentési kötelezettségének haladéktalanul eleget kell tennie. A továbbiakban a jogszabály a titkos információgyűjtés eredményének felhasználását hasonlóan szabályozza a titkos adatszerzés felhasználásához. Az érintett személy vonatkozásában tehát az eredmények bármely bűncselekmény bizonyítására felhasználhatók, ha a titkos adatszerzés feltételei egyébként e bűncselekmény tekintetében fennállnának. A cselekmény oldaláról megközelítve: ebben az esetben is felhasználhatóak a beszerzett bizonyítékok minden elkövetővel szemben, de kizárólag annak a bűncselekménynek a vonatkozásában, amely az engedélyben szerepel. A Be. 206/A. (4) és (5) bekezdése külön rendelkezik a nem bűnüldözési célból folytatott titkos információgyűjtés eredményének felhasználásáról. Erre az esetre is vonatkoznak az általános feltételek: nevezetesen a Be ban foglalt feltételeknek való megfelelés, másrészt a feljelentési kötelezettség haladéktalan teljesítése. A nem bűnüldözési célból folytatott titkos információgyűjtés eredményét azonban kizárólag az engedélyben megjelölt személy bűncselekményének bizonyítására lehet használni. Más bűncselekmény vonatkozásában, és az érintetten kívül más személlyel szemben tehát a beszerzett adatok nem értékelhetőek bizonyítékként (Fővárosi Bíróság Büntető Kollégiumának Vezetőjének 2006.El.II.C.6/8. számú ajánlása). E helyütt külön ki kell térni a törvényben szereplő haladéktalanul kifejezés eltérő gyakorlati értelmezésének dilemmájára. Problémát okoz a titkos információgyűjtést végző hatóságoknak, hogy az információ felhasználáshoz szükséges feljelentéssel mikor éljenek, az meddig tekinthető haladéktalanul megtettnek. Ez a szabályozás tehát a büntetőeljárásban felhasználni kívánt információhoz köti a feljelentési kötelezettséget, méghozzá haladéktalanul. A kérdés csak az, hogy mikor kell ennek a kötelezettségnek eleget tenni: haladéktalanul, vagy sem; egyben felvetődik a kérdés, hogy a haladéktalanság fogalma a feljelentési kötelezettség beálltát követően milyen időintervallumot jelent. A jelenlegi szabályozás nem ad értelmezést a haladéktalanság fogalmát illetően. Ezzel kapcsolatban eltérő jogértelmezések láttak napvilágot: voltak olyan határozatok, melyek attól számított 8, illetve 15 napot tekintettek haladéktalannak, amikortól az ügyben az alapos gyanú meglétét észlelik, és előfordult olyan döntés is, amely azonnali feljelentést kívánt meg,
21 de azt csak az utolsó titkos nyomozati cselekmény elvégzését követően. Hangsúlyozni kell azonban, hogy a feljelentés határidejére vonatkozó általános, az egyes ügyek (például egy kiépült bűnszervezet) sajátosságait figyelmen kívül hagyó értelmezések éppen a titkos információgyűjtés céljaival ellentétesek, és gátolják annak eredményességét. Az ellentmondó bírói jogalkalmazásnak az oka a viszonylag új szabályozási terület még kiforratlan volta, a különböző jogszabályi rendelkezések összehangoltságának hiánya, valamint a vonatkozó jogszabályi rendelkezések gyakorlatban való alkalmazhatóságának jogalkotáskori átgondolatlansága lehet (Dr. Nagy Rita: Az engedélyhez kötött titkos információgyűjtés eredményének felhasználása a nyílt nyomozás során, Ügyészek Lapja, évi 1. szám, 11.p.). Követendő lehet a Fővárosi Ítélőtábla egy konkrét ügyben megfogalmazott álláspontja, amely szerint a haladéktalanság feltételének megvalósulását mindig az adott ügy alapos, elemző vizsgálatával kell eldönteni. Más a haladéktalanság megítélése akkor, ha a titkos információgyűjtés ténybeli és jogi megítélésében bonyolult, nagy volumenű, több személyt érintő ügyben történik, mint az egyszerűbb megítélésű, kisebb körű információ beszerzése esetén. Minden esetben a haladéktalanság fogalmát az utolsó részcselekmény befejezésétől kezdődően, a feldolgozásra váró információs anyag értékelésére szükséges időigény tükrében kell értelmezni. A folyamatos, hosszabb idejű adatgyűjtés esetén indokolt a már megszerzett, nagyobb számú releváns információ, adat folyamatos értékelése, feldolgozása a feljelentés időszerű megtétele végett (Fővárosi Ítélőtábla október hó 9. napján kelt 1.Bf.278/2007/6. számú határozata). Ezzel kapcsolatban mond iránymutatást a Legfelsőbb Bíróság Bkv. 74. számú véleményének III. pontja is, amelyik szerint a haladéktalanság az adott kérdésben nem azonosítható az azonnal fogalommal, tehát azzal az időponttal, amikor a titkos információgyűjtést végrehajtó Nemzetbiztonsági Szakszolgálat az információkat tartalmazó adatokat az információgyűjtést végző szerv rendelkezésére bocsátotta. A feljelentés megtétele azonban nem nyúlhat túl azon az időtartamon sem, ami az adatmennyiség terjedelmét, az ügy jellegét, bonyolultságát, és személyi összefüggéseit is figyelembe véve szükséges annak a bűnüldözői megfontolásnak a kialakításához, hogy a beszerezett információk az engedélyben megjelölt személy által elkövetett és a Be ban meghatározott bűncselekmények valamelyikének az elkövetésére utalnak, és azok bíróság elé tárása a bűncselekmény bizonyíthatósága érdekében kívánatos.

References: bíróság 
 bíróság 
 Bíróság 
 bíróság 
 Bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 Bíróság 
 Bíróság 
 bíróság